Diari Oficial de la Generalitat Valenciana


Sumari del DOGV 5483, del 03-04-2007 (2007/2540)

RESOLUCIÓ de 8 de febrer de 2007, de la Conselleria de Cultura, Educació i Esport, per la qual atribuïx la denominació específica de Clara Campoamor al Centre Públic de Formació de Persones Adultes d'Aldaia.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2540


Data del document
:   08-02-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Aldaia
    * ensenyament públic
    * centre d'ensenyament
    * educació d'adults

El Consell Escolar del Centre Públic de Formació de Persones Adultes d'Aldaia va aprovar sol·licitar per al mencionat centre la denominació específica de Clara Campoamor.  
Esta proposta va ser aprovada pel Consell Escolar Municipal. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport de València.  
El nom triat és el d'una rellevant dona defensora de la igualtat entre hòmens i dones i impulsora del sufragi universal.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 4.2 del Reglament Orgànic i Funcional de les Escoles d'Educació Infantil i dels Col·legis d'Educació Primària (Decret 233/1997, de 2 de setembre, DOGV de 08/09/1997), aplicable segons establix la disposició addicional segona, als centres específics d'Educació de Persones Adultes, establix que en els centres existents, el consell escolar podrà proposar a la Conselleria de Cultura, Educació i Esport la denominació específica, amb un informe previ favorable del consell escolar municipal, o, si no n'hi ha, del ple de l'ajuntament a què pertanyen.  
L'article 4.3 del dit Reglament establix que no podran existir, en el mateix municipi, centres amb la mateixa denominació específica o que puga induir a error o confusió.   
El Registre de Centres Docents de la Comunitat Valenciana certifica que no figura inscrit cap centre amb la dita denominació específica en la localitat d'Aldaia.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc  
Primer  
Concedir la denominació específica de Clara Campoamor, al Centre Públic de Formació de Persones Adultes d'Aldaia, codi 03637511.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present Resolució tindrà efectes des del mateix dia que es publique en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present Resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 8 de febrer de 2007.- El conseller de Cultura, Educació i Esport: Alejandro Font de Mora Turón.